Document ID: 31996R0260

KOMMISSIONENS FORORDNING (EF) Nr. 260/96 af 12. februar 1996 om ændring af de forordninger for sukker, ved hvilke der før den 1. februar 1995 blev fastsat visse priser og beløb, hvis værdi i ecu er blevet tilpasset som følge af afskaffelsen af justeringsfaktoren for landbrugsomregningskurserne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 13, stk. 1,
under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (3), senest ændret ved forordning (EF) nr. 1101/95 (4), særlig artikel 12, stk. 3, og
ud fra følgende betragtninger:
I artikel 13, stk. 2, i forordning (EØF) nr. 3813/92 ændredes pr. 1. februar 1995 ecu-værdien af visse priser og beløb for at opveje virkningerne af afskaffelsen af den justeringsfaktor på 1,207509, som landbrugsomregningskurserne blev korrigeret med indtil den 31. januar 1995; der blev pr. 1. februar 1995 fastsat nye ecu-værdier for de pågældende priser og beløb efter reglerne i artikel 13, stk. 2, i forordning (EØF) nr. 3813/92 og artikel 18, stk. 2, i Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (5), senest ændret ved forordning (EF) nr. 2853/95 (6);
for at undgå forvirring og for at lette anvendelsen af den fælles landbrugspolitik bør ecu-værdierne af de pågældende priser og beløb, der er anført i de forordninger, som trådte i kraft inden den 1. februar 1995, udskiftes, jf. artikel 18, stk. 2, i forordning (EØF) nr. 1068/93;
visse beløb for sukker bør for at lette forvaltningen af de pågældende foranstaltninger afrundes, ved at antallet af decimaler omhandlet i artikel 18, stk. 1, i forordning (EØF) nr. 1068/93 reduceres;
følgende forordninger bør derfor ændres:
1) Rådets forordning (EØF) nr. 2049/69 (7), senest ændret ved forordning (EØF) nr. 1640/73 (8)
2) Rådets forordning (EØF) nr. 1789/81 (9), senest ændret ved Kommissionens forordning (EF) nr. 2790/95 (10)
3) Rådets forordning (EØF) nr. 1254/89 (11)
4) Kommissionens forordning (EØF) nr. 784/68 (12)
5) Kommissionens forordning (EØF) nr. 100/72 (13), senest ændret ved forordning (EØF) nr. 3819/85 (14)
6) Kommissionens forordning (EØF) nr. 258/72 (15)
7) Kommissionens forordning (EØF) nr. 189/77 (16), ændret ved forordning (EØF) nr. 1920/81 (17)
8) Kommissionens forordning (EØF) nr. 2103/77 (18), senest ændret ved forordning (EØF) nr. 3497/88 (19)
9) Kommissionens forordning (EØF) nr. 1729/78 (20), senest ændret ved forordning (EØF) nr. 464/91 (21)
10) Kommissionens forordning (EØF) nr. 65/82 (22), senest ændret ved forordning (EØF) nr. 1708/84 (23)
11) Kommissionens forordning (EØF) nr. 1487/92 (24), ændret ved forordning (EØF) nr. 1713/93 (25)
12) Kommissionens forordning (EØF) nr. 1488/92 (26), ændret ved forordning (EØF) nr. 1713/93
13) Kommissionens forordning (EØF) nr. 2177/92 (27), senest ændret ved forordning (EF) nr. 1714/95 (28)
14) Kommissionens forordning (EØF) nr. 2627/93 (29);
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Som følge af justeringen pr. 1. februar 1995, jf. artikel 13 stk. 2, i forordning (EØF) nr. 3813/92 og artikel 18, stk. 1, i forordning (EØF) nr. 1068/93, ændres visse priser og beløb i ecu for sukker som anført i bilaget.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes for de beløb, der er anført i kolonne 4 i bilaget, fra datoen for den første anvendelse af en landbrugsomregningskurs, der er fastsat den 1. februar 1995 eller senere, og for de beløb, der er anført i kolonne 5 i bilaget, fra datoen for denne forordnings ikrafttræden.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. februar 1996.

Labels: 2
17
6